**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**Μεταπτυχιακό Colloquium**

του ΠΜΣ Νεοελληνικής Φιλολογίας

του Τμήματος Φιλολογίας

Ακαδ. έτος 2022-23

**Τρίτη 29 Νοεμβρίου 2022, στις 19:00**

**Στο Σπουδαστήριο ΜΝΕΣ**

**2ος όροφος Νέου Κτιρίου Φιλοσοφικής, αρ. 208**

και στον σύνδεσμο zoom:

<https://authgr.zoom.us/j/92310117917?pwd=TVRXMjZZYkZnN0JxdURBOXR6aWVhZz09>

Ομιλητής:

**Φίλιππος Παππάς**

Μεταδιδάκτορας ερευνητής στο Πανεπιστήμιο Κρήτης

***Στοιχεία για μια συνοπτική ιστορία εκδοτικών οίκων στην Ελλάδα του 20ού αιώνα:***

***οι περιπτώσεις Γ. Φέξη και Γαλαξία***

Mεταξύ διανοητικής ιστορίας, νεοελληνικής φιλολογίας και ιστορίας της ανάγνωσης, σκοτεινή σε μεγάλο βαθμό βιβλιογραφικά και αγνοημένη ερευνητικά, η ιστορία των εκδοτικών οίκων και σειρών στην Ελλάδα παραμένει εκκρεμές ζήτημα για τις νεοελληνικές σπουδές. Στόχος της ανακοίνωσης, η οποία συνδέεται με πρόσφατη μεταδιδακτορική έρευνα, είναι η συνοπτική χαρτογράφηση των εκδοτικών οίκων και σειρών της Ελλάδας, από τα πρώτα φανερώματα, στο γύρισμα 19ου και 20ού αιώνα, με τις σειρές Μαρασλή και Φέξη, ώς την άνθιση των πολυάριθμων εκδοτικών οίκων του Μεσοπολέμου, και από τα αβιβλιογράφητα μεταπολεμικά χρόνια ως τις σειρές του Πεχλιβανίδη, του Γαλαξία και του Βίπερ, τις δεκαετίες του 1960 και του 1970. Ενδεικτικά, θα δοθεί έμφαση σε δύο εκδοτικές πρωτοβουλίες του 20ού αιώνα, με επίκεντρο την λογοτεχνία: του Γεωργίου Φέξη, που πρώτος οργανώνει τόσο πλούσια, επαγγελματικά και συστηματικά, εκδοτικές σειρές, τις πρώτες δύο δεκαετίες του αιώνα, και στις καινοτόμες, πολύχρωμες σειρές του Γαλαξία, που δεσπόζουν τη δεκαετία του 1960 και καλύπτουν ποικίλα αναγνωστικά κενά. Σχολιάζοντας τη χρησιμότητα σπάνιων καταλόγων εκδοτών, οι οποίοι εντοπίστηκαν στη συλλογή Λευκαδίτη της ΔΒΘ και στη βιβλιοθήκη του ΕΛΙΑ, για τη συγκέντρωση βιβλιολογικού υλικού, θα αναδειχθεί η σημασία συγκεκριμένων εκδοτικών εγχειρημάτων χωρίς τα οποία τόσο η πρωτότυπη όσο και η μεταφρασμένη λογοτεχνία θα είχαν πολύ ισχνότερη παρουσία στα ελληνικά γράμματα.

❧